יחסי מקסיקו–צ'ילה

יחסי מקסיקו–צ'ילה הם היחסים הדו-צדדיים בין המדינות המקסיקניות המאוחדות לבין הרפובליקה של צ'ילה. למקסיקו שגרירות וקונסוליה בסנטיאגו ואילו לצ'ילה שגרירות במקסיקו סיטי. ההיסטוריה המשותפת של צ'ילה ומקסיקו מתחילה בתקופה בה הן היו מושבות של ספרד. היחסים הדיפלומטיים בין המדינות הוקמו בשנות ה-20 של המאה ה-19, זמן קצר לאחר שקיבלו עצמאות מספרד. באותה תקופה גם כל אחת מהמדינות הקימה שגרירות בבירות של המדינה השנייה. בשנת 1914 השתייכה צ'ילה לקבוצה אזורית בשם מדינות ABC (שכללה את ארגנטינה, ברזיל וצ'ילה). שלוש המדינות הללו היו העשירות והמשפיעות ביותר בדרום אמריקה באותה עת. באותה שנה התערבו מדינות ה-ABC בסכסוך הדיפלומטי בין ארצות הברית ומקסיקו, שהיה על סף מלחמה, על רקע פרשת טמפיקו וכיבוש וראקרוס בידי כוחות ארצות הברית. נציגי המדינות נפגשו עם נציגי ארצות ומקסיקו בעיירה ניאגרה פולס, בגבול בין קנדה לארצות הברית, במטרה להפחית את המתיחות ולמנוע מלחמה, שבסופו של דבר אכן לא פרצה. ב-11 בנובמבר 1974 ניתק נשיא מקסיקו, לואיס אצ'ווריה אלברס, את היחסים הדיפלומטיים עם מקסיקו, שנה לאחר הדחתו הבלתי חוקית של נשיא צ'ילה הנבחר סלוודור איינדה, על ידי הגנרל אוגוסטו פינושה. במשך חמש עשרה השנים שלאחר מכן, מקסיקו תקבל אלפי פליטים צ'יליאנים שנמלטו מממשלת פינושה. שתי המדינות חידשו את היחסים דיפלומטיים ביניהן ב-23 במרץ 1990. מאז חידוש היחסים הדיפלומטיים, שתי המדינות מתקרבות זו לזו בנושא המסחר הדו-צדדי ביניהן. עם השנים הסחר בין שתי המדינות הולך ומתרחב. שתי המדינות חתמו על הסכם סחר חופשי בשנת 1999. מאז תחילת יישום ההסכם, הסחר בין שתי המדינות הגיע להיקף של כ-3.5 מיליארד דולר ב-2014, כאשר 99.7% מהסחר בין שתי המדינות הוא ללא תעריף. הייצוא העיקרי של צ'ילה למקסיקו כולל: עץ, דיקט, סלמון, אפרסקים, גבינות, יין ונחושת, ואילו עיקר הייצוא של מקסיקו לצ'ילה כולל: כלי רכב וחלפים, טרקטורים, אלקטרוניקה, מכונות ובירה. הנשיא סלוודור איינדה (1972). הנשיא פטריסיו איילווין (1990, 1992). הנשיא אדוארדו פריי רואיס-טאגלה (1991, 1995). הנשיא ריקארדו לאגוס (2002, ינואר וספטמבר 2004 ו-2005). הנשיאה מישל בצ'לט (2007, 2009, 2010, 2014, 2015). הנשיא סבסטיאן פיניירה (יולי ודצמבר 2011, 2012). הנשיא אדולפו לופס מטאוס (1960). הנשיא לואיס אצ'ווריה (1972). הנשיא קרלוס סלינס (1990, 1991, 1993). הנשיא ארנסטו סדייו (1996, מרץ ואפריל 1998). הנשיא ויסנטה פוקס (2001, 2004, 2006). הנשיא פליפה קלדרון (2008, 2012). נשיא אנריקה פניה נייטו (2013, 2016). שתי המדינות חברות בכמה ארגונים בינלאומיים, בהם קהילת מדינות אמריקה והקאריביים, ארגון האינטגרציה של אמריקה הלטינית, ארגון המדינות האיברו-אמריקניות, הברית הפסיפית והאומות המאוחדות. שתי המדינות הן המדינות הלטיניות היחידות שחברות בארגון ה-OECD. מדיה וקבצים בנושא יחסי מקסיקו–צ'ילה בוויקישיתוף שגרירות מקסיקו בצ'ילה רוברטו אמפוארו - שגריר מקסיקו בצ'ילה, MEXICO NOW כינון יחסים דיפלומטיים בין מדינות אמריקה הלטינית וצ'ילה, באתר משרד החוץ של צ'ילה (בספרדית) (ארכיון) Memoria Política de México, memoriapoliticademexico.org פטריסיה מוניוס ריוס, צ'ילה מכירה בסולידריות של מקסיקו בעת שפתחה את שעריה לאלפי גולים, באתר LaJornada Secretaría de Economía | Gobierno | gob.mx, www.gob.mx (בספרדית) הסכם הסחר החופשי, באתר שגרירות צ'ילה במקסיקו (בספרדית) סלוודור איינדה: אוניברסיטת גוודלחרה, באתר Chile: Breve Imaginería política 1970 - 1973, ‏02-12-1972 (בספרדית) נאמנים למסייעים, באתר Cumbre Iberoamericana (בספרדית) ביקורים הדדיים ופגישות בין נשיאי צ'ילה ומקסיקו, באתר שגרירות צ'ילה במקסיקו (בספרדית) שגרירות מקסיקו בצ'ילה, ‏מאי 2010 (בספרדית) ארתור ג'ימיינז, צ'ילה תורמת מסמכים שמתעדים את ביקורו של אדולפו לופז מטאוס בארצה ב-1960, באתר LaJornada לואיס אצ'ווריה אלוורס:1970-1976 (בספרדית) סיורים וביקורים בינלאומיים של נשיא הרפובליקה, באתר Sala de Prensa (בספרדית) (ארכיון) הפרסים שניתנו לנשיא וינסנט פוקס קואסדה במטרה שיתרחק מהטריטוריה הלאומית, באתר LXIII, ‏02-11-2006